
POSTUPANJE S BLISKIMKONTAKTIMA U ODGOJNO-OBRAZOVNIM 
USTANOVAMA: 
MJERA ZDRAVSTVENOG NADZORA U SAMOIZOLACIJI 


Vezano na upute za sprječavanjei suzbijanje epidemije bolesti COVID-19 

za rad predškolskih ustanova, osnovnih i srednjih škola u školskoj godini 
2021 ./2022.! niže su detaljnije opisane smjernice koje pomažu pri odlučivanju 
o postupanju s bliskim kontaktima u slučaju utvrđivanja zaraze 
koronavirusom u školskom i vrtićkom kolektivu, a sukladno dokumentu 
Postupanje s oboljelima, bliskim kontaktima oboljelih i prekid izolacije i 
karantene.? 


Važan je individualan pristup u postupanju i uzimanje u obzir svih relevantnih 
čimbenika kako mjera samoizolacije bliskih kontakata oboljelih ne bi 
uzrokovala veće smetnje u provođenju nastavei obitelji učenika nego što je 
nužno. 


Kada se u djeteta ili djelatnika utvrdi zaraza koronavirusom, postupa se 
sukladno odlucinadležnog epidemiologa ili školskog liječnika što, uz ostalo, 
znači da se za sveosobe u kojih se utvrdi da su bile u bliskom kontaktu sa 
zaraženom osobom u vrijeme kada je osoba mogla biti zarazna izriče mjera 
aktivnoga zdravstvenog nadzora u samoizolaciji. 


Određivanje bliskih kontakata provodi nadležni epidemiolog ili školski liječnik 
na temelju epidemiološke ankete oboljelih i kontakata te uz suradnju i pomoć 
u prikupljanju podataka djelatnika škole. U složenim situacijama provodi se 
epidemiološki izvid na terenu. Kao i prošle školske godine, djelatnici škola 
pomažu školskim liječnicima i epidemiolozima na način da: 

* prikupljaju podatke o kontaktima u školi (tko od učenika sjedi na 
udaljenosti do 2 m od pozitivnom učeniku, tko se učestalo druži s 
pozitivnim učenikom i sl.), 

* prosljeđuju e-korespondencijom i na druge odgovarajuće načine 
roditeljima poruku zavoda za javno zdravstvo o potrebi samoizolacije 
njihove djece, 

e obavještavaju zavode za javno zdravstvo o boravku osobe (djeteta, 
djelatnika, roditelja) pozitivne na SARS-CoV-2 u odgojno-obrazovnoj 
ustanovi. 


Pri određivanju bliskih kontakata koriste se kriteriji za bliski kontakt sadržani u 
dokumentu *. 


Odluka ovisi o više čimbenika na temelju informacija o situaciji kontakta i o 
oboljeloj osobi i kontaktu. 


Kod oboljele osobe u kolektivu, a što uključuje vrtiće i škole, pri procjeni se 
uzimaju u obzir razni čimbenici koji povećavajuili smanjuju rizik za širenje 
bolesti u kolektivu, a koji uključuju:je li osoba imala simptome, koliko je dugo 
trajao kontakt oboljelog i kontakata, koliki su fizički razmaci među osobama, 
kako se provodei nadziru preventivne mjere (osobna higijena — pranje ili 
dezinfekcija ruku, higijena prostora, jesu li sudionici imali zaštitne maske ,, 
provjetravanje/ventilacija prostorija), kakva je bila aktivnosti okruženje u 
vrijeme kontakta (je li prostorija bila prenapučena, jesu li se sudionici kretali 
po prostoriji, jesu li sudionici šutjeli, govoriliili pjevali, jesu li bili otvoreni 
prozori itd.), pojavnost bolesti u populaciji (broj novooboljelih i transmisija 
bolestiu navedenom područjui dr.). 


Uzimajući u obzir gore navedeno, pri utvrđivanju bliskih kontakata i mjere 
zdravstvenog nadzora u samoizolaciji u kolektivu su moguće slijedeće 
situacije, ovisno o okolnostima: 


* A)cijeli kolektiv (razredno odjeljenje, vrtićka grupa) u samoizolaciji 

* B) samo osobe u neposrednoj blizini oboljelih u samoizolaciju (npr. 
učenici u susjednim klupama) 

* C) pojačaninadzorzdravstvenog stanja, pojačane preventivne 
mjere, dobrovoljna samoizolacija 


Prilikom procjene postupka prema kontaktima oboljelog djeteta u kolektivu 
potrebno je uzeti u obzir: 

- klinička slika oboljelog djeteta/djelatnika — ako je oboljelo dijete 
asimptomatsko, manjaje šansa da je zarazilo kontakte, nego ima 
simptome (kašlje, kiše, šmrca, ne primjenjuje respiratornu higijenu) 

- tjelesna udaljenostmeđu učenicima i učenicima inastavnicima, 
provjetravanje učionice te smještaj oboljelog učenika/djelatnika u 
razredu — ako razred nije prenapučen odnosno postoji razmak među 
učenicima najmanje 1,5 m i ako je prostorija dobro i redovito 
provjetravana ili su otvoreni prozori, šansa za zarazu je manja 

- u višim razredima (5.-8. razred osnovneškole i srednja škola) — 
podatak o tome je li učenik nosio pravilno masku —- manja je šansa da 
će oboljeli prenijeti infekciju na ostale učenike ako je ispravno nosio 
masku. 

- mijenjaju li djeca raspored sjedenja u razredu (zbog ovoga je nužno da 
škola/razrednik zna raspored sjedenja učenika, te da svaki učenik 
uvijek sjedi na istom mjestu pa čak i kada razredni odjel promjeni 
učionicu; kod dopunske, dodatne, izbornih predmeta i drugih oblika 
nastave u kojima se miješaju razredni odjeli, svaki učenik treba sjediti 
uvijek na istom mjestu a nastavnik treba znati raspored sjedenja). 

- preventivne mjere koje se provode u vrtićima i školama (tjelesni 
razmak, higijena, provjetravanje...) - ako se pravilno i dosljedno 
primjenjuju, smanjuju rizik prijenosa bolesti u kolektivu 

- utvrđivanje bliskih kontakata izvan nastave/učionice (djeca istog ili 
drugog razreda s kojom se oboljelo dijete družilo izvan nastave) 


Ako postoje čimbenici koji u idealnim uvjetima provođenja preventivnih mjera 
smanjuju rizik prijenosa infekcije, u nekim slučajevima neće biti potrebno 
određivati mjeru zdravstvenog nadzora u samoizolaciji za cijeli razred/vrtićku 
skupinu. 


1. Postupaks bliskim kontaktima jednog učenika/djeteta oboljelog 
od COVID-19, koji se zarazio izvan škole/vrtića, a bio je na 
nastavi/u vrtiću u vrijeme zaraznosti 


Ne preporučuje određivati samoizolaciju cijelom razredu u slučaju jednog 
oboljelog učenika, već samo njegovim bliskim kontaktima. Ostalim učenicima 
je nužno pratiti njihovo zdravstveno stanje u bliskoj suradnji s nadležnim 
lječnikom školske medicine. 


Popis učenika koji su u vrijeme pojave znakova bolestii 48h prije toga, kao i 
na dan pozitivnog testa i 48h prije pozitivnog testa: 

sjedili blizu oboljelog (pozitivnog) učenika (unutar polumjera od 2m) 

družili se s oboljelim (pozitivnim) učenikom 

škola dostavlja nadležnom školskom liječniku/epidemiologu 


U vrtićima nije moguće održavati tjelesnu udaljenosti izbjegavati bliske 
kontakte među djecom, no s obzirom da se smatra da mala djeca nisu jako 
učinkovita u prijenosu bolesti, u slučaju jednog djeteta koje se najvjerojatnije 
zarazilo izvan dječjeg vrtića nije uvijek nužna samoizolacija za cijelu vrtićku 
skupinu. Važno je uvijek pratiti zdravstveno stanje djece vrtićke skupine ,, 
tjekom 14 dana od izlaganja oboljelom djetetu. 


Važnoje osiguratitestiranjena SARS-CoV-2 prilikom pojave simptoma koji bi 
mogli upućivatina COVID-19 za djecu iz vrtićke skupine ili učenike razrednog 
odjela u kojem se pojavilo oboljelo dijete: uputnicu za testiranje treba izdati 
izabrani liječnik pedijatar/obiteljski liječnik kojemu se obavezno treba javiti 
roditelj djeteta koje je razvilo znakove bolesti ili, primjerice za učenike u 
učeničkim domovima, liječnik školske medicine. 


Roditelji imaju obavezu: 

e Zadržatidijetekod kuće u slučaju pojave znakova bolesti koji mogu 
upućivatina COVID-19. 

. Zadržati dijete kod kuće (ne upućivati dijete u odgojno-obrazovnu 
ustanovu) od trenutka kada liječnik za bilo kojeg člana kućanstva utvrdi 
da je potrebno testiranje na COVID-19 radi znakova bolesti, do 
zaprimanja rezultata testa te kod pozitivnog nalaza. Dijete može krenuti 
u odgojnu-obrazovnu ustanovu ako je rezultat testa ukućana negativan 
ili po završetku djetetove samoizolacije. 


2. Postupaks kontaktima u slučaju prijenosa bolesti u razrednom 
odjelu ili vrtićkoj skupini 


Pojava bolesti u jednog ili više djeteta vrtićke skupine ili razrednog odjeljenja, 
za koje se procjeni da je posljedica kontakta s ranije oboljelim djetetom 
vrtićke skupine ili razrednog odjeljenja, ukazuje na učinkovit prijenos infekcije 
s prvooboljelog djeteta i povećava rizik zaraze za ostalu djecu u tom 
razredu/skupini. 


U tom slučaju pri pojavi simptoma drugog djeteta treba cijeloj vrtićkoj 
skupiniili razrednom odjeljenju odrediti samoizolaciju uključujući 
osoblje/nastavnike koji su bili u kontaktu s oboljelom djecom, do dobivanja 
nalaza testiranja djeteta. Ako se djetetu sa simptomima laboratorijski utvrdi 
COVID-19, skupina/razred ostaju u samoizolaciji, a ako se djetetu ne potvrdi 
COVID-19, ostali učenici/djeca se mogu vratiti u vrtić/školu. 

Dodatne napomene: 


Ako postoji mogućnost, preporučuje se da zavodi za javno zdravstvo 
organiziraju povremeno/periodičko testiranje najbližih kontakata oboljelog 
djeteta radi procjene proširenosti infekcije u skupini/razredu (uzorak za 
testiranje zavodi mogu odabrati metodom slučajnog uzorkovanja ili na drugi 
epidemiološki opravdan način primjerice kod grupiranja znakova bolesti). 


Samoizolaciji ne podliježu cijepljene osobe (14 dana do 9 mjesecinakon 
završetka cijepljenja), osobe koje su preboljele COVID-19 unazad devet 
mjeseci, kao i osobe koje su preboljele i primile jednu dozu cjepiva u osam 
mjeseci od početka bolestii to devetmjeseciod primitka cjepiva. 


1 Upute za sprječavanje isuzbijanje epidemije bolesti COVID-19 
za rad s area ustanova, osnovnih i srednjih škola u kaje godini 2021. e 
| .hzjz. D 





XC5%A Ikolskoj- ouikigieo 2021.-2022.-1.pdf (26.8. 2021) 


2 Postupanje s oboljelima, bliskim kontaktima oboljelih i prekid izolacije i 
karantene https://www.hzjz.hr/wp-content/uploads/2020/03/Postupanje-s-oboljelima-bliskim-kontaktima- 


oboljelih-i-prekid-izolacije-i-karantene-5.pdf (15.7.2021.) 

